b'\n_START_ARTICLE_\nIvan Kotnik\n_START_SECTION_\n\xc5\xbdivljenje\n_START_PARAGRAPH_\nPo srednji \xc5\xa1oli se je odlo\xc4\x8dil za duhovni\xc5\xa1ki poklic, v duhovnika je bil posve\xc4\x8den 2. julija 1916. Deloval je v barski nad\xc5\xa1kofiji, ki mu je pozneje podelila naslov \xc4\x8dastnega konzultorja. _NEWLINE_V prvi Jugoslaviji je opravljal slu\xc5\xbebo vi\xc5\xa1jega voja\xc5\xa1kega kurata rimokatoli\xc5\xa1ke veroizpovedi, zaradi pomanjkanja duhovnikov pa je pomagal tudi v drugih slu\xc5\xbebah v Beogradu in Banatu. Opravljal je tudi slu\xc5\xbebo notarja cerkvenega sodi\xc5\xa1\xc4\x8da. Ob bombardiranju Beograda, 7. aprila 1941 je nad\xc5\xa1kof dr. Josip Uj\xc4\x8di\xc4\x87 zaprosil komandanta mesta Beograda, da Ivanu Kotniku dovoli prevzeti oskrbo ranjenih in bolnih katoli\xc5\xa1kih vojakov v Glavni vojni bolnici. Njegovo sicer\xc5\xa1nje delovanje med vojno ni dobro poznano. Po koncu vojne in komunisti\xc4\x8dnemu prevzemu oblasti je bil verjetno septembra 1945 ustreljen v Beogradu, verjetno v Zemunu._NEWLINE_Kot duhovni\xc5\xa1ka \xc5\xbertev druge svetovne vojne je zapisan na spominski plo\xc5\xa1\xc4\x8di na Brezjah.'